|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Nebezpečné látky bis(2-etylhexyl)-ftalát (DEHP), benzyl-butyl-ftalát (BBP), dibutyl-ftalát (DBP) a diizobutyl-ftalát (DIBP), ktoré sú predmetom obmedzenia používania v elektrozariadeniach vyjadreného v návrhu zákona, sa môžu pri nakladaní s elektrozariadením (napr. pri jeho používaní, recyklácií) uvoľňovať do životného prostredia, môžu zapríčiniť vznik nebezpečných zvyškov, produktov transformácie alebo rozkladu pri príprave na opätovné použitie a tým aj negatívne ovplyvňovať viaceré zložky životného prostredia (napr. ovzdušie, voda, pôda). Predkladaný návrh zákona, ktorý rozširuje zoznam látok, ktorých použitie v elektrozariadeniach je obmedzené, má týmto pozitívny vplyv na životné prostredie ako také a tým aj na všetky jeho zložky. |
| **5.2 Bude mať predkladaný materiál vplyv na chránené územia a ak áno, aký?** |
| *Nie* |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Nie* |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Prijatie návrhu zákona bude mať pozitívny vplyv na životné prostredie, keďže sa ním obmedzí používanie nebezpečných látok bis(2-etylhexyl)-ftalát (DEHP), benzyl-butyl-ftalát (BBP), dibutyl-ftalát (DBP) a diizobutyl-ftalát (DIBP) v elektrozariadeniach a tým sa zabráni uvoľňovaniu týchto látok do životného prostredia. |